CELEX: 32017R0748
Language: hu
Date: 2016-12-14 00:00:00
Title: A Bizottság (EU) 2017/748 felhatalmazáson alapuló rendelete (2016. december 14.) az 510/2011/EU európai parlamenti és tanácsi rendelet I. mellékletének a 2013-ban, 2014-ben és 2015-ben nyilvántartásba vett új könnyű haszongépjárművek tömege alakulásának figyelembevétele érdekében történő módosításáról (EGT-vonatkozású szöveg. )

29.4.2017   
            
            
               HU
            
            
               Az Európai Unió Hivatalos Lapja
            
            
               L 113/9
            
         A BIZOTTSÁG (EU) 2017/748 FELHATALMAZÁSON ALAPULÓ RENDELETE
   (2016. december 14.)
   az 510/2011/EU európai parlamenti és tanácsi rendelet I. mellékletének a 2013-ban, 2014-ben és 2015-ben nyilvántartásba vett új könnyű haszongépjárművek tömege alakulásának figyelembevétele érdekében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre (1) és különösen annak 13. cikke (5) bekezdésére,
   mivel:
   
               (1)
            
            
               Az egyes új könnyű haszongépjárművek fajlagos szén-dioxid-kibocsátásának kiszámításához használt átlagos tömegértéket háromévente ki kell igazítani az Unióban nyilvántartásba vett új gépjárművek átlagos tömege bármely változásának figyelembevétele érdekében.
            
         
               (2)
            
            
               A 2013., 2014. és 2015. naptári évben nyilvántartásba vett új könnyű haszongépjárművek menetkész tömegének ellenőrzése alapján nyilvánvaló, hogy az átlagos tömeg növekedett, és az 510/2011/EU rendelet I. mellékletének 1.b) pontjában szereplő M0-értéket ezért ki kell igazítani.
            
         
               (3)
            
            
               Az új érték kiszámításánál csak azokat az értékeket kell figyelembe venni, amelyeket az érintett járműgyártók igazolni tudtak, kizárva a számításból a nyilvánvalóan helytelen, azaz az 500 kg alatti értékeket, illetve az azokra a járművekre vonatkozó értékeket, amelyekre az 510/2011/EU rendelet nem terjed ki, mint például a 2 840 kg-ot meghaladó referenciatömegű járművek. Az új érték továbbá súlyozott átlagon alapul, figyelembe véve valamennyi referenciaévben az új nyilvántartásba vételek számát.
            
         
               (4)
            
            
               A fentiek alapján a 2018-tól alkalmazandó M0-értéket 60,4 kg-mal, 1 706,0 kg-ról 1 766,4 kg-ra kell növelni,
            
         ELFOGADTA EZT A RENDELETET:
   1. cikk
   Az 510/2011/EU rendelet I. mellékletének 1.b) pontja helyébe a következő szöveg lép:
   
      „2018-tól kezdve:
      fajlagos CO2-kibocsátás = 175 + a × (M – M0),
      ahol:
      
                  M
               
               
                  =
               
               
                  a jármű tömege kilogrammban (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093;”.
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 145., 2011.5.31., 1. o.